Location: 0   , REWARI, HARYANA (6/2025)
Sector: AGRICULTURE | Category: Others | Crop: Others
Query type: Government Schemes
Question: INFORMATION REGARDING viksit krishi sankalp abhiyan?

Answer: केंद्रीय कृषि मंत्री शिवराज सिंह चौहान ने आज कहा कि किसानों में आधुनिक तकनीक और नई बीज किस्मों के बारे में जागरूकता पैदा करने के लिए 29 मई से 12 जून तक देशव्यापी अभियान 'विकसित कृषि संकल्प अभियान' चलाया जाएगा। श्री चौहान ने नई दिल्ली में कृषि पर राष्ट्रीय सम्मेलन- खरीफ अभियान 2025 को संबोधित करते हुए यह घोषणा की।
15 दिवसीय अभियान पर प्रकाश डालते हुए श्री चौहान ने बताया कि अभियान के तहत देश भर के 700 जिलों को कवर किया जाएगा और करीब 1.5 करोड़ किसानों तक पहुंच बनाई जाएगी। उन्होंने कहा कि केंद्र राज्यों के सहयोग से कृषि वैज्ञानिकों, अधिकारियों और प्रगतिशील किसानों सहित अन्य की दो हजार टीमें बनाएगा। प्रत्येक टीम की जिला स्तर पर हर दिन तीन बैठकें होंगी। इसका उद्देश्य हर दिन 10-12 लाख किसानों तक पहुंचना है।
राष्ट्रीय सम्मेलन को संबोधित करते हुए श्री चौहान ने सभी प्रमुख फसलों की उत्पादकता और उत्पादन को बढ़ावा देने के लिए कृषि विस्तार सेवाओं में सुधार पर जोर दिया